Легендите, които не са играли на Световно първенство : Chronicle.bg
chronicle.bgМузикаХроникаBookclub Легендите, които не са играли на Световно първенство 7 юни, 2014 12:00 | от Станислав
Най-голямата мечта на всеки футболист е да защитава цветовете на своята страна на Световното първенство. Но някои футболисти не са били достатъчно щастливи, така че любителите на най-красивата игра не са могли да видят своите любимци на големия форум.
За по-младите може би непознат, но Алфредо ди Стефано е едно от най-известните имена в големия списък от футболисти, които никога не са играли на Световните първенства. Легендата на Реал Мадрид на два пъти е обявяван за най-добър футболист на Европа и пет пъти е печелил Купата на шампионите. Той е играл дори за три национални отбора, Аржентина, Колумбия и Испания, но нито веднъж не е играл на Мондиал.
Ди Стефано не игра на СП 1950, защото аржентинците бойкотираха това състезание, а четири години по-късно не се класираха. С националният отбор на Испания достига до Мондиала през 1962 г., но той не играе заради контузия.
Райън Гигс (Манчестър Юнайтед) счупиха много рекорди във Висшата лига и Шампионската лига, но националният отбор на Уелс никога не се класира за световно. Същата съдба вероятно очаква и Гарет Бейл, а в миналото това бяха Джон Тошак, Марк Хюз, Йън Ръш …
Същото се случи и на Джордж Бест, който беше един от най-добрите футболисти през 60-те и 70-те години на миналия век, но Северна Ирландия тогава не успяваше да се класира.
Имаше и такива, които по различни причини или заради лоши отношения с треньорите не са се класирали на Световните първенства. Един от тях е и Ерик Кантона. Известният „Бунтовник“ се оттегли от националния отбор на 31 г., само една година преди Франция да се изкачи на трона на СП 1998. Преди това Франция не успя да се класира в САЩ 1994 и Италия 1990.
Андрей Канчелскис не пожела да играе на световното през 1994 г. под ръководството на селекционера Павел Садирин, а Бернд Шустер се скара с шефовете на Футболната федерация на Германия и завърши кариерата си в националния отбор на 24 години.
На световното не можаха да играят и две африкански легенди. Абеди Пеле, който три пъти е обявяван за най-добър футболист в Африка, но с националния отбор на Гана не успя да премине пет квалификационни цикъла. Същата съдба имаше и нападателят на Либерия, Джордж Уеа, който през 1995 г. е обявен за Играч на годината на ФИФА (и до ден-днешен е единственият награден от Африка), носител на Златната топка на Европа и Африкански футболист на годината.
| от Амелия Понд „Гепи“ тръгва на малкия екран на 25.04. у нас
Легендите, които не са играли на Световно първенство